ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቬትናም፡ ኣሽሓት ደቂ ኣንስትዮ ዝሃደነት ዓመት-1968 1 ሚያዝያ 2020 እቲ ሰብኣይ ቅመም ጸብሒ [ሶያ ሶስ] ንምዕዳግ ናብ ሓደ ሹቕ መጽአ። ነርስን ሰራሕተኛ መዋልዳንን ትራን ታይ ናጊ፡ ኣብቲ ንሱ ዝመጽአሉ መዓልቲ [ንጉሆ ነይሩ]፡ ኣብ ደቡብ ቬትናም ዝርከብ ሹቕ ስድርኣ ትሕሉ ነይራ። እዋኑ፡ ክረምቲ 1967 ዓ.ም [ኣቆጻጽራ ኤውሮጳ] ኮይኑ ሓይልታት ደቡብ ቬትናም ምስ ኣሜሪካን መሻርኽታን ብሓባር፡ ኮሚኒስት ሰሜን ቬትናም ንምጥፋእ ሓይሎም ዘስፋሕፍሕሉ እዋን ነይሩ። እዚ ሰብ ኣብ ዕጥቁ ቦንቧን ጠመንጃን ተዓጢቑ መጺኡ ኣብቲ ሹቕ ምስ ኣተወ፡ ገንዘብ ኣውጽአ። ትራን ነቲ ዝዘርግሖ ገንዘብ ክትቕበል ምስ እትብል፡ ብኢዳ ጸኒሑ ድማ ብጸጉራ ጎቲቱ ናብ ጓዳ እቲ ሹቕ ኣእተዋ። ኣብኡ ድማ ዓሚጹዋ። "ህይወተይ ዘብቅዐት መሲሉ ተሰሚዑኒ" ትብል ትራን። ድሕሪ እቲ ካብ ትጽቢታ ወጻእ ዝነበረ ኣጋጣሚ ክትገብሮ እትኽእል ነገር፡ ሓይላ ኣኻኺባ ጠንኪራ ምስራሕ ነበረ። ኣርባዕተ ጥርጡራት ጾታዊ ዓመጽ ብፖሊስ ተቐቲሎም ኣብ ውሽጢ ነፋሪት ጾታዊ ዓመጽ ዝፈፀመ ህንዳዊ ስለምንታይ፡ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ?
